
Capitolul 1 
ARMATA-SUBSISTEM SOCIAL 


Societatea românească, în întregul său, reprezintă un sistem, iar componentele 
sale sunt subsisteme. Armata constituie unul dintre aceste subsisteme, în calitatea sa 
de entitate socială destinată să desfăşoare activități orientate spre realizarea de 
obiective, deliberat structurate şi având limite identificabile!. Caracteristica socială a 
armatei este dată de faptul că ea are în compunerea sa oameni care interacționează în 
vederea realizării scopurilor sale, iar interacțiunea lor creează o structură cu o viaţă 
proprie. 

Armata este, totodată, o instituție socială. Aceasta pentru că ea posedă structuri 
relativ stabile de statusuri şi roluri având menirea de a satisface anumite nevoi ale 
oamenilor în societate sau la îndeplinirea anumitor funcţii sociale”. În acest scop, ea 
întreține relații strânse cu mediul social şi politic. De aici, rolul şi statusul pe care 
armata le are în societate, ca instrument specializat în apărarea organizată a unei 
puteri, oricare ar fi originea acesteia (divină, iluminată sau populară) şi a instituțiilor 
sale. Existenţa unei specializări militare în sânul societății nu este o descoperire 
recentă, ci este consubstanțială naturii organizației militare. Orice societate umană și- 
a creat o instituţie adecvată pentru apărarea sa de orice agresiune de tip militar, cu 
scopul evident de a conserva structurile şi substructurile sale, prin care ea îşi asigură 
evoluţia ca entitate socială. În plus, armata era şi este, încă, destinată să descurajeze 
orice intenție agresivă a unui actor statal sau non statal la adresa țării in care ea 
fiinteaza. 

Organizarea militară a urmat, de regulă, organizarea politică. Centralizarea 
progresivă a instituţiilor guvernamentale şi administrative s-a prelungit prin 
monopolizarea de către stat a violenţei legitime. Armata este instituția care are 
menirea de a utiliza violenţa, în mod legal, pentru a îndeplini misiunile ce îi revin în 
stat. În acest scop, ea dispune de organizare adecvată, personal calificat, mijloace de 
luptă diverse, acte normative ce-i justifică existenţa si intrebuintarea violenței, în 
principal, în înfăptuirea sarcinilor încredințate. 

Armata ca instituție a statului a evoluat odată cu acesta. Acelaşi lucru se poate 
afirma şi despre natura şi conţinutul misiunilor încredințate ei de către stat, prin 
organele abilitate. Este evident că misiunile ce îi revin în societate au purtat, poartă şi 
vor purta pecetea regimului politic, a specificului partidului sau al coaliției de partide 
aflate la guvernare. Desigur, au fost şi, fără îndoială, vor mai fi cazuri când armata se 
va implica direct, activ şi brutal în viaţa societăţii, al cărei subsistem este, prin 
preluarea puterii politice în stat. Într-o societate democratică, într-un stat de drept aşa 
cum este România, o asemenea situație este de neconceput. Aici, armata îşi exercită 
rolul conferit prin legi în societate, fără implicare în jocul democratic al accederii la 
putere în stat sau al păstrării acesteia. În acest sens, statul de drept şi-a luat măsuri 


' Dumitru IACOB, Diana-Maria CISMARU, Organizaţia inteligentă: 10 teme de managementul organizațiilor, 
Bucureşti, Editura comunicare.ro., 2002, p.12 
? Mihaela VLĂSCEANU, Grupuri, organizații, mase, în volumul „Psihologie socială”, Iaşi, POLIROM, 1997, p.383 

adecvate. Astfel, s-au imaginat şi s-au creat forme de control democratic al instituției 
militare de către societate. Pe această cale, se veghează ca armata să acţioneze strict 
în cadrul legal permis şi să îndeplinească, oricând şi necondiționat, misiunile ce îi 
revin în statul de drept, atât în spațiul geografic naţional, cât şi în afara acestuia. 

În acelaşi timp, armata este concepută de către aproape toate statele şi ca un 
instrument de susținere a acţiunilor lor externe, ce exprimă voinţa ţării respective de a 
participa la extensia şi întărirea stabilității pe plan internaţional şi a construirii unei 
lumi din ce în ce mai drepte, fondată pe respectul dreptului internațional şi pe 
drepturile omului. 


Capitolul 2 
MISIUNILE ARMATEI 


În sens larg, prin misiune a armatei, se înţelege ansamblul de activităţi şi acţiuni 
diverse, ca natură şi conținut (concepție, organizare, conducere, desfăşurare, 
învățământ — exerciții, antrenamente, aplicații tactice, trageri cu armamentul de 
infanterie din dotare, trageri de luptă etc.), reglementate juridic (legi, hotărâri de 
guvern, ordine ale ministrului apărării nationale, dispoziții, instrucțiuni, regulamente), 
organizate, conduse şi derulate în cadrul instituției militare, în calitatea sa de 
componentă importantă a statului de drept, în vederea îndeplinirii obiectivelor şi 
scopurilor legale stabilite de societate. 

În sens restrâns, misiunea armatei constituie un mesaj, de regulă, scris, adresat 
de o structură ierarhică superioară uneia subordonate pentru a declanşa o acţiune, în 
mod obligatoriu şi necondiționat, precum şi întemeiat legal. Sub aspect juridic, 
îndeplinirea sa ad literam absolvă de orice răspundere pe executant (persoană, grup 
uman sau structură militară), pentru efectele produse. De asemenea, prin acest termen 
(misiune) se poate înţelege şi „exprimarea clară şi precisă a acțiunii ce urmează a fi 
îndeplinită şi a scopului urmărit?” 

Misiunile armatei definesc rolul şi statusul instituţiei militare în statul de drept. 
Din punct de vedere psihosocial, prin rolul armatei se înţelege totalitatea aşteptărilor 
pe care le are faţă de aceasta populația, societatea în întregul său, celelalte instituții 
ale statului cu atribuţii în domeniul securităţii nationale şi apărării ţării. În principal, 
aşteptările celor menționați față de armată se pot rezuma astfel: 1) armata este un 
subsistem al sistemului social general, o componentă importantă a națiunii; 2) 
instituția militară recunoaşte şi acceptă controlul civil democratic al societății asupra 
sa (sub toate aspectele şi în toate domeniile de activitate); 3) militarii respectă 
autoritățile civile; 4) armata este neutră politic, în sensul că ea serveşte interesele 
naționale, fără a se amesteca în jocul politic, specific democrației; 5) armata îşi 
îndeplineşte, întotdeauna şi necondiționat, toate misiunile legale încredințate de 
organele abilitate ale statului. Prin statusul armatei se înţelege totalitatea aşteptărilor 
pe care le are instituția militară față de celelalte componente ale societăţii (populaţie, 
instituții ale statului, societatea politică, societatea civilă). Altfel spus, statusul 


* Glossaire interarmees des termes et expressions relatifs a l'emploi operationnel des forces, Bucureşti, Editura 
AISM, 2002, p.33. 

armatei înseamnă, in principal, următoarele: 1) recunoaşterea faptului că armata 
constituie un instrument legitim al garantării democraţiei constituționale; 2) 
societatea finanţează şi respectă rolul, misiunile şi gestiunea internă a instituției 
militare; 3) existenţa civililor în structurile de conducere ale instituției militare, ca o 
formă a controlului democratic al societății asupra armatei; 4) societatea se va 
implica activ în tot ceea ce presupune securitatea naţională şi apărarea ţării. 

Misiunile armatei se pot considera ca un mandat încredințat instituţiei militare 
de către societate, în general, şi de către instituţiile statului abilitate, prin lege, să facă 
acest lucru, în special. Mandatul se referă la: principalele competenţe ale armatei, atât 
în domeniul securității şi apărării ţării, cât si al promovării intereselor naționale, 
oriunde în lume; obligațiile pe care România şi le-a asumat, prin tratate şi convenţii 
internaționale în ceea ce priveşte securitatea zonală, regională şi globală. 

Totodată, misiunile armatei se cer înțelese şi văzute ca sarcini permanente, 
generale, speciale si ocazionale, justificate legal, pe care instituția militară le poate 
primi de la cei abilitafi să 1 le incredinteze spre a le îndeplini, oportun, în mod 
obligatoriu şi necondiționat. 

De asemenea, misiunile armatei se impun a fi percepute, atât de către personalul 
acesteia, cât si de ceilalți membri ai societății, ca parametri juridici si funcționali ai 
existenței şi activităţii specifice instituţiei militare. În acelaşi timp, misiunile armatei 
se pot vedea ca un răspuns concret, adecvat şi flexibil al acesteia la promovarea şi 
apărarea intereselor nationale, atât în interiorul țării, cât şi în afara acestuia. În plus, 
misiunile armatei reprezintă posibile criterii de evaluare a gradului de îndeplinire a 
rolului încredinţat acesteia de către societate. În acelaşi timp, misiunile armatei pot fi 
interpretate ca fiind: 1) expresia concordantei dintre necesitatea existenței instituției 
militare şi costurile sociale ale menţinerii sale în activitate; 2) oglinda modului în 
care instituţia militară răspunde provocărilor mediului de securitate intern şi extern; 
3) indicatorul utilității sociale a instituției militare; 4) dovada funcționării adecvate a 
instituției militare. 

Misiunile armatei constituie, totodată, o modalitate de relafionare între ea, în 
calitate de subsistem și societate, ca sistem general, precum şi cu celelalte instituții 
ale statului cu atribuţii în domeniile securităţii nationale şi apărării țării. În acest sens, 
ele se pot percepe şi ca fiind o relația ierarhică dintre societate, prin subsistemele 
sale abilitate, şi instituția militară. Pe această cale societatea dezvoltă raporturi de 
autoritate cu armata, ceea ce semnifică subordonarea strictă a acesteia față de 
organele statale abilitate să-i ceară intrarea riguroasă în rolul atribuit legal. De 
asemenea, misiunile armatei se pot concepe ca fiind o comandă socială legală pe 
care instituția militară o primeşte în statul de drept din partea societății, a cărei 
componentă intrinsecă este. Pe de o parte, această comandă socială este formulată în 
Constituţia ţării şi în alte legi Juridice referitoare la apărarea şi securitatea națională 
şi, pe de altă parte, prin alte acte normative (legi, directive, ordine), emise de cei în 
drept (Parlament, Guvern) numai pentru o anumită perioadă de timp şi într-o situație 
anume. În acelaşi timp, misiunile armatei se pot socoti esența existenței şi 
funcţionării armatei în societate. De aici, necesitatea definirii lor cât mai exacte, cât 
mai riguros posibil şi în deplină concordanţă cu interesele naționale, precum şi cu 


obligațiile asumate de statul român pe plan extern. Este evident că Armata României 

intotdeauna va primi, in calitate de misiuni, de la cei in drept sa i le incredinteze, 
numai activități şi acţiuni care servesc interesele țării şi au susținere legală, atât in 
legislaţia internă, cât şi în cea internaţională. În fine, misiunile armatei se pot vedea 
ca scopuri asumate explicit de către aceasta şi validate (recunoscute) social. 

Prin urmare, misiunile armatei reprezintă un complex de activități şi acțiuni 
legale încredințate acesteia de către societate, prin instituțiile abilitate ale statului, cu 
scopul de a apăra şi promova, consecvent şi sistematic, oriunde în lume, interesele 
naționale şi pentru a-şi îndeplini obligaţiile internaţionale referitoare la securitate şi 
pace asumate, in mod voluntar, liber şi conştient, de către ţara noastră, cu respectarea 
normelor de drept intern şi internațional. 


Capitolul 3 
TIPURI DE MISIUNI ALE ARMATEI 


Clasificarea misiunilor armatei s-a făcut cu scopul de a facilita înțelegerea 
dinamicii acestora, percepută ca proces complex şi multidimensional. Printre criteriile 
ce se pot utiliza în clasificarea misiunilor armatei se află şi următoarele: A) 
„conţinutul misiunilor”( misiuni generale; misiuni speciale; misiuni ocazionale.); B) 
„natura misiunilor” (misiuni militare şi misiuni non militare); C) „locul de 
indeplinire”(mistuni executate în ţară şi misiuni executate în afara frontierelor 
nationale); D) „modul de executare” (independent; în compunerea unor coaliții 
multinaționale); E) „caracterul misiunilor”(mistuni tradiționale şi misiuni noi); F) 
„Organizaţia sub egida căreia se execută misiunile” de către structuri militare 
naționale şi multinaționale (ONU, NATO, OSCE - misiuni de apărare colectivă, 
misiuni de securitate colectivă, misiuni umanitare), G) „condițiile de înfăptuire a 
misiunilor "(la pace, în situaţii de criză, în timp de război). 

A. Potrivit criteriului „conținutul misiunilor” se disting: misiuni generale; 
misiuni speciale şi misiuni ocazionale. 

Misiunile generale se referă la garantarea suveranității, independenței şi a 
unității statului, a integrității teritoriale a ţării şi a democrației constituționale. Ele 
sunt clar definite în Constituţia ţării.” De fapt, aceste sarcini sunt universal valabile, 
ele nu fac referire la o anumită armată națională. Practic, aceste misiuni definesc rolul 
oricărei armate în societatea în care ființează. Ele nu diferă de la un stat la altul. De 
pildă, forțele armate ale SUA au ca misiuni generale, în principal, promovarea 
securităţii şi apărarea ţării, în faţa oricărei amenințări, precum şi descurajarea oricărei 
forte armate statale şi non statale care ar intenționa să atace teritoriul său national sau 
pe cel al aliaţilor săi”. La rândul său, Spania afirmă că forţele sale armate au ca 
misiune generală de a apăra spațiul pe care statul îşi extinde suveranitatea sa, dar şi 
locurile de interes naţional. 


i Constituția României, Bucureşti, Editura All Beck, 2003, p.34 
5 General Richard MYERS, Chef de l'etat — major interarmees, La paix et la securite au XXl-e siecle: Le role des 
forces armees americaines, in Revue electronique du departement d'Etat des Etats-Unis, volume7, nr.4, december 
2002, pp. 14-17 
* Misiunile armatei Spaniei, în Politique de Defense, Serie 5, Espagne-Grece-Portugal, Alain De NEVE, în http://www. 
mil.be/rdc/dsc/index.asp?LAN=F& PLACE=5, pp.18-20 

Misiunile speciale ale armatei privesc, inainte de toate, implicarea semnificativa 
a acesteia, cel puţin pentru ţara noastră, în garantarea democrației constituționale. 
Apoi, acest tip de misiuni se referă la participarea unor structuri militare naţionale la 
executarea unor sarcini diverse, de natură militară sau nu, în afara frontierelor ţării, 
acolo unde o cer atât interesele nationale, cât şi obligațiile asumate de statul român 
prin tratate şi convenţii internaționale. 

Misiunile ocazionale ale armatei sunt activități şi acțiuni pe care aceasta le 
primeşte de la cei în drept sau şi le asumă singură atunci când situația concretă din 
țară o cere. Aceste misiuni iau forma unei implicări active şi consistente a unităților şi 
subunităților militare în ajutorarea populaţiei în caz de calamitate naturală (inundaţii, 
incendii devastatoare, cutremure de pământ puternice, viscole, alunecări masive de 
teren), catastrofe ecologice şi în alte situații în care numai intervenția unor structuri 
specializate ale armatei pot rezolva problemele ivite în unele localități rurale şi 
urbane ale țării. Şi alte armate au astfel de misiuni. De exemplu, armata Belgiei, pe 
plan naţional, are printre misiunile sale prevăzută şi asistenţa administrației publice şi 
a populaţiei în caz de interes public major şi catastrofe naturale”. De fapt, asemenea 
misiuni îşi asumă toate armatele nationale, indiferent de mărimea, populația, puterea 
economică şi militară a statului respectiv. Într-un fel şi într-o măsură însemnată, acest 
tip de misiuni reflectă apartenenţa şi legăturile intime ale instituției militare cu 
națiunea în care ea flinteaza. 

B. După criteriul „natura misiunilor armatei” se disting: misiuni militare şi 
misiuni non militare. 

Din prima categorie fac parte: 1) apărarea teritoriului național în fața oricărei 
agresiuni militare; 2) participarea armatei naționale la alianţe şi cadre de cooperare în 
materie de apărare (NATO) sau de securitate colectivă (ONU) şi de cooperare (OSCE 
ce constituie un cadru privilegiat pentru coordonarea diverselor inițiative şi 
contribuții ce concură la securitate în Europa); 3) contribuția militară în vederea 

Misiunile non militare includ o paletă largă de activități şi acțiuni executate atât 
independent de structuri militare naționale, cât şi de structuri militare multinaționale. 
Printre acestea se află: misiunile umanitare; misiunile de observare în zone relativ 
instabile din punct de vedere militar, politic şi social; misiuni de reconstrucție a 
armatelor unor state ce păşesc pe calea dezvoltării democratice; diplomația militară. 
Misiunile umanitare, deşi, armata le îndeplineşte atât pe teritoriul național, cât şi în 
afara acestuia, totuşi nu sunt specifice acestei instituții. Evenimentele din Somalia şi 
din fosta Iugoslavie au arătat un angajament sporit al armatei în misiuni cu caracter 
umanitar, ceea ce este ceva relativ nou şi suscită unele precizări. De fapt, armata 
participă la acțiuni pur umanitare, în mod deosebit, în cazul unor catastrofe naturale. 
Misiunea armatei este să lupte împotriva instabilității şi să asigure securitatea 
necesară ONG-urilor care au ca activitate specifică ajutorul umanitar. Activităţile cu 
caracter umanitar nu corespund vocației armatei şi nici mijloacelor de care ea 
dispune. Practic, armata se poate implica în acordarea ajutorului cu caracter 


7 Misiunile armatei Belgiei, în http://www.irs-eu.org., pp.12-15 
5 Jacques LANXADE, Le role de l'armee dans [action humanitaire, în http://Xpassion.polytechnique.org/ 
article/Xp7lanxa.html 

umanitar, în afara teritoriului national, pe trei direcții principale şi anume: 1) instituția 
militară, prin capacitatea sa de reacție rapidă, de organizare şi de autoapărare, poate 
să asigure libertatea de acţiune a forţelor angajate în acordarea ajutorului umanitar si 
menținerea perimetrului de securitate, precum şi să protejeze culoarele umanitare; 2) 
punerea la dispoziția ONG-urilor, angajate în activități umanitare, a infrastructurii pe 
care o posedă, în special, mijloacele de comunicaţie şi de transport; 3) serviciul 
medical al armatei poate, prin personalul de specialitate de care dispune şi în spitalele 
de campanie proprii, să acorde ajutorul calificat necesar populației civile 
traumatizate. Totuşi, armata participă la activități de ajutor umanitar numai atunci 
când nu o poate face altcineva. Aceasta întrucât acest tip de misiuni pune o serie de 
probleme în procesul de îndeplinire a lor. Printre dificultățile executării acestora se 
numără şi următoarele: a) misiunile umanitare nu sunt riguros definite; b) imprecizia 
mandatului poate da loc la interpretări diferite pe teren. Granița dintre asistența 
umanitară şi menţinerea păcii, în prezent, este tot mai vagă; c) armata nu dispune în 
structura sa de o unitate specializată în acordarea ajutorului umanitar. Este drept că 
polivalenta militarului îi permite acestuia să acorde un ajutor umanitar, dar nu o face 
decât atunci când nu există altcineva care o poate face. Probabil, în viitor, având în 
vedere ponderea sporită a misiunilor umanitare ce se cer îndeplinite de diferite 
structuri militare nationale sau multinaționale, se vor crea unități specializate capabile 
să îndeplinească, cu profesionalism, astfel de sarcini; d) costurile acestor misiuni 
(cine le plăteşte şi din ce fonduri). Practic, armata consumă din propriul buget atunci 
când participă la acțiuni umanitare, iar acesta în mai toate statele este unul atent 
elaborat şi cu destinaţii foarte riguros definite; e) ajutorul umanitar comportă o parte 
aleatoare, în sensul că el poate da roade în unele regiuni, iar în altele să se dovedească 
mai puţin eficace; f) ajutorul umanitar nu poate fi decât temporar. El trebuie urmat de 
un consistent ajutor economic şi politic pentru a-l face eficace şi semnificativ pentru 
stabilizarea regiunii respective. În acest context, armata ar fi chemată să prevină 
crizele care ar putea pune în pericol echilibrul realizat prin ajutorul umanitar acordat. 
Misiunile de observator militar în diferite zone ale lumii se execută, de către cadre 
militare aparținând Armatei României, în strictă conformitate cu mandatul încredinţat 
de organizația internațională sub egida căreia se desfăşoară activitatea de 
supraveghere. De regulă, în asemenea misiuni sunt selecționați ofițeri care 
îndeplinesc cumulativ cerinţele impuse de către organizatorul misiunii. Aceştia iau 
parte la executarea misiunii împreună cu militari ai altor armate şi numai pe durata 
stabilită. Practic, ei observă dacă se respectă acordurile încheiate între părțile aflate 
anterior în conflict, iar constatările le raportează celor care gestionează criza 
respectivă. Misiunile de reconstrucție a armatei unor state ce au ales calea dezvoltării 
democratice se execută sub mandatul unor organizații internaționale (ONU, NATO) 
şi se referă la sprijinul uman (consilieri şi instructori militari), material (armament, 
muniţie, tehnică de luptă) etc. Un asemenea tip de misiune îndeplineşte armata 
României în Afganistan. Diplomaţia militară reprezintă o altă modalitate de 
executare a unor misiuni de către armata unui stat. Ea constă într-un ansamblu de 
activități şi acţiuni efectuate de instituția militară, atât în ţară, cât şi peste hotare, pe 
baza unor tratate şi acorduri bilaterale sau multilaterale încheiate cu diferite state, cu 


scopul de a spori încrederea şi cunoaşterea reciprocă, precum şi pentru întărirea 

securității zonale, regionale si globale. Altfel spus, diplomația militară reprezintă un 
ansamblu de mijloace puse în mişcare într-o manieră sinergică între politica de 
apărare şi politica externă, în vederea prevenirii şi rezolvării conflictelor. Printre 
aceste activități se numără: 1) susținerea negocierilor şi aplicarea acordurilor de 
control sau de reducere a armelor convenționale, nucleare, biologice, chimice, ca 
măsuri de încredere şi de securitate; 2) activități de educaţie, de consiliere şi de 
asistență a forţelor armate ale altor țări; 3) participarea la activităţi din cadrul 
Parteneriatului pentru Pace, ale NATO, ca şi implicarea în acțiuni conduse de ONU si 
OSCE; 4) vizite de delegaţii militare; 5) organizarea în comun de exerciţii militare, 
aplicaţii tactice; 6) activitatea atasatilor militari, reprezentanților şi membrilor 
echipelor de legătură. 

C. După „locul de îndeplinire a misiunilor” acestea pot fi: misiuni executate in 
interiorul țării Şi misiuni îndeplinite în afara acesteia. 

La nivel national, misiunile armatei se referă, de regulă, la: apărarea 
suveranității, independenței, unității şi integrității teritoriale a țării; garantarea 
democrației constituționale; ajutor umanitar populației afectate de seism, inundaţii, 
viscol, alunecări de teren etc. În ceea ce priveşte conţinutul misiunii de apărare a 
suveranității şi a independenței ţării se cer făcute câteva precizări, având în vedere 
faptul că România este membră a unei alianțe politico-militare (NATO) şi doreşte să 
adere, cât mai curând posibil, la Uniunea Europeană. „În noul context strategic, 
statele naţiuni numai sunt singurele deținătoare ale suveranităţii. Trei evoluţii vin să 
„mineze” monopolul statului, în domeniul suveranităţii si independenței: 1) 
emergenta procesului de integrare regională, al cărui model pare să fie Uniunea 
Europeană, consacră un drept supranational care se impune statelor şi limitează 
puternic autonomia lor de decizie; 2) preeminenta mecanismelor de piață sustrage 
segmente importante de acțiune publică din puterea statelor, 3) limitele geografice 
ale statelor nu mai pot servi drept cadru al acțiunii şi, prin urmare, de exercitare a 
atribuţiilor lor”? Prin urmare, sintagma „garantarea suveranităţii şi independenței 
țării” este absolut necesar să fie definită în vederea explicitëri dimensiunilor, 
coordonatelor şi parametrilor lor în noul context european şi mondial. Este drept, că 
statele membre ale Alianţei nord-atlantice dispun de suveranitate şi independență, dar 
acestea sunt percepute prin prisma responsabilitatilor asumate, liber şi voluntar, de 
către fiecare stat în parte. Practic, statele au renunţat la unele aspecte privind 
suveranitatea şi independenţa lor, transferându-le organizațiilor la care au aderat, 
desigur, fără a-şi pierde identitatea naţională. În plus, astăzi, multe provocări, pericole 
şi ameninţări sunt transnationale, dacă nu planetare. Dintre acestea, de exemplu, 
problemele privind ecologia, circulația persoanelor şi ideilor, finanţelor, sănătatea şi, 
desigur, lupta împotriva terorismului sunt esențiale şi toate reclamă o foarte puternică 
coordonare, chiar, într-o viziune ideală, fuziunea lor într-o singură politică mondială. 

În afara frontierelor naţionale structurile militare româneşti pot primi şi executa 
o gamă largă de misiuni. Astfel, acestora li se pot încredința: misiuni în sprijinul 
păcii; misiuni umanitare; misiuni de poliție militară; misiuni de luptă împotriva 


” Vincent, PORTERET, L'Etat-nation a l'epreuve du miroir de l'armee, în http//www.afsp.msh-paris.fr/activite/ 
salontez3/txt03/rtporteret.pdf 
NESECRET 
11 din 24 


NESECRET 


terorismului international; misiuni de apărare colectivă, ce decurg din statutul 
României de stat membru al Alianţei nord-atlantice. Misiunile în sprijinul păcii, 
potrivit documentelor ONU şi OSCE, se referă atât la posibilităţile de prevenire a 
conflictelor, cât şi la cele de restabilire a păcii, cuprinzând diplomația preventivă, 
realizarea păcii (peace-making), menţinerea păcii (peace-keeping), impunerea păcii 
(peace-enforcement), şi construcţia păcii (peace-building). De fapt, „operaţiile în 
sprijinul păcii sunt operații multifuncţionale, realizate în mod imparfial, în sprijinul 
unui mandat ONU sau OSCE, incluzând forte militare şi agenţii diplomatice şi 
umanitare desemnate pentru a realiza cerinţe politice pe termen lung sau alte condiții 
specificate în mandat”.!! În literatura de specialitate, se foloseşte conceptul „operații 
în sprijinul păcii (Peace Suport Operations)” care acoperă întreaga gamă definită 
separat până în prezent-prevenirea conflictelor, realizarea, menţinerea, impunerea şi 
consolidarea păcii. Militarii români se află angajaţi în diferite zone ale lumii la 
îndeplinirea unor asemenea misiuni. Astfel, sunt unități şi subunități militare 
româneşti, precum şi militari români care execută diverse misiuni în Afganistan, Irak, 
Bosnia-Hertegovina, Kosovo.” Misiuni umanitare Armata României a îndeplinit 
(Somalia - spital de campanie, activități de Bosnia-Hertegovina - deminări şi 
construcția de drumuri etc.) şi, desigur, va mai îndeplini când i se va cere de către 
organismele internaționale şi europene abilitate asemenea sarcini. Misiuni specifice 
poliției militare armata noastră execută în Afganistan şi Kosovo, contribuind la 
menținerea şi asigurarea ordinii de drept în zona de responsabilitate încredinţată de 
forurile internaționale sau europene abilitate. Misiuni de luptă împotriva terorismului 
internațional structuri militare româneşti execută atât în interiorul ţării, cât şi în afara 
acesteia. Pe plan național, armata participă la activităţi destinate prevenirii atacurilor 
teroriste, împreună cu alte instituții ale statului cu competenţe sporite în acest 
domeniu de activitate. În afara ţării, există militari români care participă, în cadrul 
coaliției multinaționale, la lupta împotriva terorismului internațional, de exemplu, în 
Irak. Misiunile de apărare colectivă se execută de către Armata României în temeiul 
art.5 al Alianței nord-atlantice, al cărei membru este şi țara noastră. 

D. După „modul de executare a misiunilor”, acestea se pot diviza în: misiuni 
independente; misiuni în cooperare cu alte instituţii ale statului cu atribuții in 
domeniul securității naționale şi apărării ţării; misiuni în cadrul unor coaliții 
internaționale (împreună cu structuri militare aparţinând altor state, fie cele care sunt 
membre ale NATO, fie state cu care România are tratate de colaborare militară). 

Armata României poate executa misiuni, în mod independent, atât pe teritoriul 
național, cât şi în afara acestuia. Acestea se referă la: apărarea individuală (pe uscat, 
în aer şi pe apă) a teritoriului naţional împotriva oricărei agresiuni militare; apărarea 
colectivă (se are în vedere calitatea statului român de membru al NATO); acțiuni de 
limitare şi înlăturare a efectelor calamităţilor naturale şi accidentelor ecologice. ”. 


10 Mihăiţă CIOCAN, Fenomenul militar contemporan. Analize şi sinteze, Bucureşti, ARS DOCENDI, 2003, p. 92. 
H Lt. Col. Dănuţ MANTA, Curs de operaţii multinaționale, Bucureşti, Editura AISM, 2002, p. 8. 
12 Observatorul militar, nr. 18, 2003, p. 4. 
3 Carta Albă a Guvernului. Armata României 2010: reformă şi integrare euro-atlantică, Bucureşti, Editura Militară, 
2000, p. 58. 

Ca misiuni executate în colaborare cu alte instituţii ale statului cu competenţe in 
domeniul securității nationale şi apărării țării pot fi: 1) garantarea democrației 
constituționale; 2) menţinerea şi restabilirea ordinii de drept în situații critice şi de 
criză socială; 3) misiuni umanitare în caz de necesitate; 4) combaterea crimei 
organizate, a acțiunilor teroriste întreprinse pe teritoriul național. Totodată, structuri 
militare româneşti pot executa diferite misiuni peste hotare acţionând împreună cu 
unități şi subunități militare ale altor state, constituite sub forma unei coaliții 
internaţionale. În acest sens, un exemplu îl poate reprezenta participarea unor unităţi 
militare româneşti la îndeplinirea a diferite misiuni în Afganistan si Irak. Este evident 
că datorită statutului României de membru al Alianţei nord-atlantice, armata sa este şi 
va fi angajată în misiuni ce privesc apărarea colectivă, lupta împotriva terorismului 
internațional etc., pe care le va îndeplini împreună cu armatele altor state partenere. 

E. În conformitate cu „caracterul misiunilor” se deosebesc: misiuni tradiționale 
ŞI misiuni noi. 

Misiunile tradiționale se referă la activități cum ar fi: 1) garantarea suveranității, 
independenţei, integrității teritoriale şi unității ţării. Aceasta presupune ca armata să 
fie gata, în orice moment, să dea riposta cuvenită oricărei agresiuni militare venită din 
partea altui stat sau grup de state; 2) cooperarea cu organele civile investite în 
gestionarea crizelor datorate unor urgente şi dezastre; 3) colaborarea cu instituțiile 
statului cu atribuţii în combaterea terorismului, traficului cu persoane, cu droguri, cu 
arme etc.; 4) pregătirea populației, a economiei şi a teritoriului pentru apărare potrivit 
prevederilor legii în materie; 5) garantarea democrației constituționale. 

Misiunile noi derivă din noul context european şi mondial. Astfel, România, 
prin calitatea de membru al NATO, va avea de îndeplinit misiuni de apărare 
colectivă, în conformitate cu prevederile art.5 al Alianţei. Totodată, structuri militare 
româneşti vor participa activ la misiuni de realizarea, menţinerea, impunerea sau 
consolidarea (construcția) păcii şi la misiuni umanitare, împreună cu armatele altor 
state. De asemenea, Armata României va continua să activeze pe linia Parteneriatului 
pentru Pace, ca modalitate de sporire a încrederii între state, printr-o mai bună 
cunoaştere reciprocă. În plus, implicarea activă în lupta împotriva terorismului 
internațional este o sursă a noului tip de misiuni pe care armata le poate îndeplini, 
desigur, în cadrul unor structuri militare multinaționale, sub egida NATO sau ONU. 
În acelaşi timp, în ultima vreme, NATO preconizează desfăşurarea de misiuni 
preventive de către forțele armate ale statelor membre. „Prevenirea, ca misiune a 
forțelor armate, isi propune următoarele: 1) întărirea eforturilor nationale si ale 
Alianței nord-atlantice in materie de neproliferare, utilizarea instrumentelor 
diplomatice şi financiare pentru a evita ca tehnologia armelor de distrugere în masă 
să nu cadă în mâini indezirabile; 2) necesitatea ca forțele armate să fie echipate 
ținând seama de mediul cu arme de distrugere în masă; 3) fiecare beligerant să fie 
făcut sa înțeleagă ce avantaje ar obţine din intrebuintarea armelor chimice, 
bacteriologice şi nucleare. Important este că prevenirea nu presupune folosirea 
obligatorie a forței militare ofensive. Totuşi, o națiune nu trebuie să aştepte sa fie 
atacată pentru a acţiona. Dreptul internaţional recunoaşte acest lucru, mai ales, 
astăzi, când intrebuintarea armelor de distrugere în masă nu mai este apanajul 


statelor sau a alianțelor politico-militare, ci, există posibilitatea ca actori non statali 

(teroristi individuali, grupări sau organizaţii teroriste internationale) să ajungă in 
posesia unor asemenea mijloace de luptă letale cu care să amenințe diferite state sau 
grupuri de state”. 

Si alte state, membre ale NATO vorbesc despre caracterul preventiv la 
misiunilor forțelor lor armate. Astfel, din totalul de 6 misiuni ale armatelor Franței si 
Germaniei numai una se referă la apărarea națională, celelalte privesc gestiunea 
preventivă şi eficace a crizelor, prevenirea riscurilor de orice natură, care ar putea să 
pună în discuţie interesele lor vitale sau interesele lor de securitate.” Prin urmare, 
misiunile noi, din afara frontierelor naționale, cu caracter preventiv sunt cele mai 
numeroase, în prezent, la toate armatele statelor membre ale Alianţei nord-atlantice. 

În concluzie, se poate afirma că, în stabilirea , de către cei în drept, a noilor 
sarcini ale armatei țării noastre, se porneşte de la realitatea actuală potrivit căreia 
securitatea națională şi promovarea intereselor statului român se asigură, de acum 
înainte, şi prin executarea de misiuni în afara frontierelor naționale şi în spațiul de 
competență al Alianţei nord-atlantice, pe de o parte. Pe de altă parte, se are în vedere 
noul mediu strategic, apărut după încheierea războiului rece, ce se caracterizează 
printr-o mare complexitate şi o importantă incertitudine în raport cu lumea bipolară şi 
cu certitudinile sale relative. În prezent, nu mai sunt amenințări cu claritate 
identificabile, dar există o multitudine de riscuri şi pericole la care se poate răspunde 
adecvat doar prin măsuri comune de securitate şi cu caracter preventiv. 

F) După criteriul „organizația internațională sau europeană” sub egida căruia 
se execută misiunea sunt: misiuni sub egida ONU; misiuni conduse de NATO, 
misiuni sub egida OSCE. În general, sub egida ONU se execută misiuni de menţinere, 
impunere sau restabilire a păcii şi misiuni umanitare. Analiza gestionării de către 
ONU a evenimentelor din Kosovo a pus în evidenţă necesitatea ca această organizație 
internațională să posede o structură capabilă să intervină prompt şi eficace în crizele 
interne acolo unde se concentrează din ce în ce mai mult grave atrocități. Totodată, se 
impune ca operațiilor de menținere a păcii să li se imprime un nou suflu de vitalitate 
şi eficacitate, prin redefinirea mandatelor în funcție de realitățile din teren şi alocarea 
de resurse suficiente. Aceasta pentru ca soldații păcii, ce acționează pe temeiul unui 
mandat al ONU, să poată să se achite de sarcinile lor, cu profesionalism şi eficacitate, 
pe de o parte. Pe de altă parte, ei trebuie, datorită regulilor de angajament, să fie în 
măsură să se apere pe ei şi pe ceilalți participanți la misiune, precum şi să execute 
mandatul împotriva celor care revin asupra angajamentelor pe care le-au luat în 
virtutea acordului de pace sau care, în alt mod, caută să-i aducă atingere prin 
violență'“. Totodată, se cere ca militarii care acționează sub egida ONU, aşa numitele 
„căşti albastre” sa fie imputerniciti să folosească forţa atunci când se găsesc în faţa 
unor oameni care fac puţin caz de dreptul umanitar. Actuala impartialitate a forțelor 
ONU s-a dovedit ineficace pentru menţinerea păcii în unele zone ale lumii. 


l4 General Richard MYERS, Chef de Petat-major interarmees, La paix et la securite au XXl-e siecle: Le rol des 
forces armees americaines, în Revue electronigue du departement d'Etat des Etats-Unis, volume 7, nr.4, december 
2002, în http://www.usinfo.state.gov/journals/ journals.ijpf 1202 .htm. 
'5 Adoption d'un concept franco-allemand en matiere de securite et de defense - Consultations franco-allemand de 
Nuremberg, 9 decembre 1996, p .3. 
'* Lt. Col. Richard GIGUERE, De la resurgence de Darmee, în http://cda-cdai.ca/symposia/2000/giguere htm. 

Anumite măsuri de securitate si apărare colectivă se realizează prin executarea 
de misiuni de către structuri militare nationale sub conducerea Alianţei nord-atlantice. 
Astfel, lupta împotriva terorismului internațional se desfăşoară de către o coaliție 
multinațională, formată din forte militare ale statelor membre NATO. 

OSCE, ca organizație europeană, are menirea de a contribui la dezvoltarea 
securităţii şi cooperării, la nivel continental. Ea constituie un instrument diplomatic 
preventiv, de gestionare a crizelor şi de menţinere a păcii. În atingerea obiectivelor 
sale, ea poate face apel şi la personal militar calificat, care va acţiona ca observatori, 
în zonele stabilite. 

Cercetarea misiunilor armatei din perspectiva unui set de criterii de clasificare a 
lor este absolut necesară întrucât pune în evidență, fără echivoc, următoarele aspecte 
esențiale: 1) evoluția concepției României privind apărarea şi promovarea 
intereselor naţionale şi prin intermediul activității instituției militare. Astfel, s-a 
trecut de la concepția potrivit căreia interesele naționale se apără, folosind armata, 
doar în interiorul frontierelor de stat, la o concepție şi atitudine moderne, 
preponderent active, care afirmă că interesele naționale se apără şi promovează, 
oriunde în lume, şi prin activitatea armatei. Aici, se are în vedere atât diplomaţia 
militară, cât si intrebuintarea forţelor armate pentru apărarea şi promovarea 
intereselor naţionale; 2) caracterul complex al misiunilor armatei. În prezent, armata 
îndeplineşte o multitudine de misiuni deosebit de diversificate sub aspectul naturii, 
conținutului, duratei, locului de desfăşurare etc. Complexitatea misiunilor 
încredințate armatei consistă în: a) executarea lor în compunerea unor structuri 
militare multinaționale; b) desfăşurarea lor în afara graniţelor țării, într-un mediu 
dificil sub toate aspectele (climateric, socio-uman, geografic); c) durata relativ mare a 
acțiunilor (se pleacă în misiuni pentru şase luni de zile); d) probabilitatea ridicată a 
rănirii sau a pierderii vieţii de către combatanți pe timpul îndeplinirii misiunii; 3) 
profesionalismul structurilor militare româneşti ce participă activ, în diferite zone ale 
lumii, la executarea unor misiuni sub egida ONU, NATO, OSCE. La îndeplinirea 
misiunilor peste hotare sunt implicați numai militari de profesie-ofiteri, maiştri 
militari, subofiteri şi militari angajaţi pe bază de contract. Militarii în termen, rezultat 
al conscriptiei, nu participă la astfel de misiuni; 4) prestigiul si autoritatea de care se 
bucură armata ţării noastre în lume, ca urmare a manierei în care a executat şi 
execută misiunile umanitare, pe cele de realizare, menţinere, impunere şi construire a 
păcii încredințate de forurile internationale; 5) tendinţele de evoluție atât a armatelor, 
cât şi a misiunilor ce se pot încredința acestora. Astfel, tot mai multe state trec de la 
armata de masă, fondată pe conscriptie, la armata de profesie bazată pe voluntariat. În 
ceea ce priveşte misiunile se trece tot mai mult de la riposta hotărâtă la agresiunea 
militară asupra teritoriului naţional la acțiuni preventive, prin care potenţialul agresor 
este lovit înainte de a-şi pune în aplicare planurile de cotropire sau de atac cu 
mijloace militare; 6) trecerea de la apărarea individuală la apărarea colectivă. Prin 
lărgirea Alianţei nord-atlantice apărarea colectivă devine o realitate pentru tot mai 
multe state, ceea ce se reflectă, într-o manieră corespunzătoare, atât în natura, cât şi în 
conținutul misiunilor armatelor naționale; 7) apariția unor actori non statali care fac 
obiectul unor misiuni ale armatei. Astfel, lupta împotriva terorismului internațional, 


promovat atât de unele organizaţii teroriste, cât şi de unele state, care acordă sprijin 

moral, material şi financiar acestora sau unor teroristi, se poartă de către structuri 
militare naționale şi coaliții internaţionale. Practic, armata primeşte misiuni de luptă 
împotriva unor actori non statali, reprezentați, tocmai, de asemenea organizații sau 
grupări teroriste; 8) sporirea cantitativă, dar mai ales calitativă a amenințărilor la 
adresa securităţii naționale, zonale, regionale şi globale. Crima organizată, traficul cu 
persoane, cu armament clasic şi a armelor de distrugere în masă, precum şi cel de 
droguri, terorismul internațional sunt amenințările cele mai frecvente la adresa 
securităţii statale, zonale, regionale şi mondiale. Răspunsul adecvat la asemenea 
ameninţări îl constituie acțiunile preventive, ca efort concertat al forțelor armate 
nationale şi ale structurilor militare ale alianțelor politico-militare. 

G) În conformitate cu criteriul „condițiile de înfăptuire a misiunilor” pot fi: 
misiuni în timp pace; misiuni în situaţii de criză; misiuni ale armatei la război”. 

Misiunile armatei în timp de pace au vn rol decisiv în descurajarea potențialilor 
agresori care ar atenta la interesele naționale ale statului român. Ele cuprind: 1) 
pregătirea structurilor sale (efective, armament, tehnică de luptă etc.) pentru 
respingerea unei agresiuni executate prin surprindere; 2) adaptarea organizatorică în 
vederea integrării în structurile de securitate europene şi euro-atlantice; 3) 
participarea la operații militare multinaționale, altele decât războiul; 4) cooperarea 
militară internațională. 

Misiunile armatei în situaţii de criză se referă la participarea acesteia, împreună 
cu celelalte organisme stabilite prin lege, la apărarea valorilor democraţiei 
constituționale, pe de o parte, şi la acțiuni de limitare şi înlăturare a efectelor 
calamităților naturale, accidentelor şi catastrofelor pe teritoriul national, pe de altă 
parte. Ele includ activități cum ar fi: 1) prevenirea declanşării unor acţiuni 
destabilizatoare; 2) neutralizarea elementelor terorist - diversioniste şi a altor 
formaţiuni ilegale înarmate; 3) zădărnicirea încercărilor de blocare a unor căi de 
comunicaţii spre anumite obiective; 4) stoparea traficului cu armament şi muniții; 5) 
deblocarea unor obiective politico-administrative sau economico-sociale, controlate 
ilegal de forte ostile; 6) realizarea siguranţei strategice la frontieră si la obiective de 
importanță vitală. 

Misiunile armatei la război se referă la respingerea acțiunilor militare în forță si 
limitarea efectelor inițiale ale agresiunii, precum şi la victoria militară asupra 
agresorului care acţionează în spaţiul de interes strategic al României. În plus, ţara 
noastră, ca membră NATO, va acționa în cadrul apărării colective, potrivit art. 5. al 
organizației, atunci când un stat din Alianţă va fi atacat de forte armate ale altui stat 
sau ale unei grupări de state. 


17 Carta Albă a Guvernului. Armata României 2010: reformă si integrare euro-atlantică, Bucureşti, Editura Militară, 
2000, p.58. 

Capitolul 4 
EVOLUTIA MISIUNILOR ARMATEI ROMANIEI 


Misiunile armatei nu sunt ceva static, un dat imuabil, un complex de roluri si 
sarcini stabilite odată pentru totdeauna, ci, o realitate aflată într-o continuă schimbare, 
mişcare, transformare, în deplin acord cu o serie de determinări interne şi externe, 
exprimate printr-o serie de factori sociali, economici, politici, militari, psihosociali, 
culturali, de sorginte națională şi internațională, aflați în interacțiune şi 
interconexiune. 

Analiza evoluției misiunilor armatei trebuie să țină seama de cel puţin două 
cerințe şi anume: 1) alegerea a două momente distincte din existenţa misiunilor 
instituției militare. Acestea sunt următoarele: to, momentul inițial luat ca punct de 
referință în demersul evaluativ; ti, momentul la care se măsoară transformările şi 
schimbările intervenite în structura intimă a misiunilor instituţiei militare. În acest 
mod, se va realiza o apreciere corectă a modificărilor apărute în natura şi conținutul 
misiunilor armatei şi se vor măsura diferenţele ivite între cele două momente ale 
evaluării. Astfel, se pot pune în evidență schimbările intervenite în conținutul şi 
natura misiunilor, uneori chiar nivelul şi intensitatea acestora; 2) stabilirea criteriului 
(aspectului) luat în considerare la analiza „mişcării” misiunii armatei, în timp. În 
calitate de criterii se pot lua, printre altele şi, următoarele: conținutul misiunii; natura 
misiunii; factorii determinanfi ai schimbării (modificării, transformării) suferite de 
misiunile armatei. 

Dinamica misiunilor armatei este un proces complex ce reflectă transformarea, 
schimbarea, modificarea, intensificarea sau diminuarea, în decursul unei perioade de 
timp determinate, a sarcinilor ce revin instituției militare de îndeplinit, în 
conformitate cu rolul şi statusul său social. 

Este posibilă atât o analiză a evoluției întregului complex de misiuni ale 
armatei, cât şi numai a uneia singure. În ambele cazuri, se poate cerceta „mişcarea în 
timp”a misiunilor armatei după: natura, conţinutul şi durata lor; locul de desfăşurare; 
parametrii juridici; dimensiunea lor umană; corelafia dintre schimbarea survenită în 
structura lor şi apărarea intereselor naționale. 

Spre exemplificare sunt prezentate evoluția: misiunilor generale ale armatei; 
misiunilor non militare; misiunilor de menţinere a păcii. Dacă în analiza primelor 
două categorii de misiuni se socoteşte ca moment inițial, anul 1952, iar ca moment 
ulterior, anul 2003, se vor observa unele diferenţe. Astfel, in 1952, în Constituţia țării 
se afirma că „Forțele armate ale Republicii Populare Române stau de strajă 
hotarelor ţării, suveranității si independenţei poporului român, securităţii sale si 
păcii’! În Constituţia României din 2003, se menţionează că: „Armata este 
subordonată exclusiv voinței poporului pentru garantarea suveranității, a 
independenței şi a unității statului, a integrității teritoriale şi a democrației 
constituționale”. O analiză succintă a conținutului celor două texte evidențiază 
următoarele aspecte esențiale: 1) misiunile sunt formulate, de fiecare dată, în deplin 


'$ Joan, MURARU ș.a., Constitutiile României, Bucureşti, Regia autonomă „Monitorul Oficial”, 1993, p.157 
13 Constituția României, Bucureşti, Editura ALL BECK, 2003, p. 34 

consens cu percepția stării mediului de securitate intern şi extern. Astfel, textul 
misiunilor armatei, in 1952, subliniază starea de nelinişte din ţară, teama că statul 
român va fi atacat (forțele armate stau de strajă hotarelor ţării, suveranității etc.), în 
timp ce, în 2003, se subliniază că armata garantează suveranitatea, independenţa țării 
etc., ceea ce denotă o anumită stare de siguranţă, de certitudine privind mediul de 
securitate regional şi zonal; 2) în 1952, armata sta de strajă păcii (explică atitudinea 
României în problemele securității regionale, zonale şi globale), pe când în 2003, nu 
se mai menționează nimic referitor la securitatea statului român şi a păcii în lume; 3) 
textul privind forțele armate din 1952 nu menționează explicit subordonarea acestora, 
în timp ce, prevederile constituționale din 2003 afirmă că „armata se subordonează 
exclusiv voinței poporului...”, prin aceasta eliminând orice posibilitate a cuiva 
(persoană publică, grup uman sau instituţie a statului) de a îndepărta instituția militară 
de la rolul său social; 4) în 2003, apare ca o nouă misiune explicită a armatei 
garantarea democraţiei constituționale. Această prevedere indică evoluția societăţii 
româneşti pe calea dezvoltării democratice şi către statul de drept. 

Evoluţia misiunilor non militare ale armatei se vor analiza, aşa cum s-a 
menționat anterior, tot pentru intervalul 1952- 2003. Potrivit concepției privind 
status-ul şi rolul armatei în societatea românească din acea perioadă (anii '50), 
această instituție participa, numai în interiorul frontierelor naţionale, la orice tip de 
activitate umană pe care conducerea statului o aprecia ca necesară. În 2003, ca 
misiuni non militare ale armatei sunt: 1) în interiorul ţării, activități umanitare în caz 
de calamitati naturale (cutremure puternice, inundații, alunecări de teren, viscole, 
incendii devastatoare) şi catastrofe ecologice; 2) în afara granițelor naționale: 
activități umanitare; misiuni de menținere, impunere sau restabilire a păcii. 
Comparând misiunile non militare pe care armata le execută în perioadele cercetate 
rezultă o evoluţie a acestora, în sensul: a) îmbogățirii conţinutului lor. De pildă, 
armata României numai stă doar de „strajă păcii”, ci se angajează efectiv în 
menținerea, impunerea sau restabilirea acesteia, împreună cu alte structuri militare 
statale sub egida unor organizaţii internaționale (ONU, NATO) sau europene 
(OSCE); b) extinderii ariei de execuţie a misiunilor. În 1952, nici nu se putea concepe 
o angajare a armatei ţării decât în limitele atribuţiilor conferite acesteia de către 
statutul Tratatului politico-militar din care făcea parte. În prezent, structuri militare 
româneşti acționează pe diferite teatre de operații, din diverse zone ale lumii, sub 
mandat ONU sau NATO; c) implicării active a României în activităţi ce tin de 
stabilitatea mediului de securitate zonală, regională şi mondială. La acestea ia parte 
activă şi armata atât prin diplomația militară, cât şi cu diferite structuri militare 
specifice naturii misiunii încredințate. 

În ceea ce priveşte dinamica misiunilor de menţinere a păcii este evidenţiată: a) 
extinderea operaţiilor pe plan geografic şi din punct de vedere cantitativ. În 1994, de 
pildă, erau 14 operații de menţinere a păcii, în care au acționat 53.000 de militari; b) o 
mai mare rapiditate şi flexibilitate în acțiuni: scurtarea fazelor de desfăşurare a 
operațiunii; pregătirea unor trupe care să aibă o instruire specifică acestor misiuni; 
disponibilitatea sporită a acestor trupe pentru executarea unor asemenea misiuni; c) 
abilitatea trupelor ce compun operaţiunea pentru desfăşurarea de activităţi în cele mai 


diverse domenii: dezarmarea şi controlul armamentelor părților implicate în conflict; 

asigurarea unei protectii militare necesare favorizării ajutorului umanitar; d) lărgirea 
cadrului de participare, extinderea competențelor pentru acțiuni non militare, 
incluzându-se tot mai mulți civili chemaţi să ajute la pacificarea şi reconstrucția țării 
respective în toate domeniile: politic, social, economic, cultural; e) întărirea 
cooperării cu organizațiile regionale; f) creşterea implicatiilor financiare şi de 
logistică.” Practic, evoluţia conceptului de operaţii de menţinere a păcii pune în 
evidență dinamica acestor misiuni, în timp (au început în 1948, ca misiuni de 
observare în diferite zone ale globului), care au trecut de la doar diplomația 
preventivă la interacţiunea dintre momentele: realizare (peace-making) - menţinere 
(peace-keeping) - impunerea păcii (peace-enforcement)- construirea (peace-building) 
păcii, adică între fazele de prevenire a unui conflict, de menţinere a păcii şi de 
reconstrucţie post-conflictuală.”! 

Esenţial în dinamica misiunilor armatei ţării noastre este deschiderea statului 
român spre asumarea de responsabilități importante în direcția stabilității mediului de 
securitate zonal, regional şi global. În acest context, pe lângă metodele diplomaţiei se 
apelează, frecvent, la participarea cu structuri militare proprii, care acționează atât 
independent, cât şi ca părți componente ale unor comandamente întrunite şi coaliții 
militare internaționale. 

Evidenţierea dinamicii misiunilor armatei este de un real folos celor care: 1) 
proiectează noile structuri ale forțelor armate. Cunoscându-se ce tip de misiuni are de 
executat armata ţării noastre se vor crea sau dezvolta acele structuri care să răspundă 
adecvat la orice sarcină încredinţată; 2) decid dimensiunile umane şi materiale ale 
instituției militare, pe categorii de forte armate; 3) elaborează modificările ce se 
impun a fi aduse actelor normative ce reglementează viaţa şi activitatea armatei; 4) 
stabilesc natura şi conţinutul noilor acte normative referitoare la misiunile armatei; 5) 
definesc coordonatele şi parametrii reformei din armată; 6) hotărăsc natura, 
conţinutul şi volumul măsurilor economice, militare, politice, psihosociale, juridice 
necesare asigurării compatibilități misiunilor, organizării, calificării personalului, 
dotării şi dimensiunilor armatei nationale cu exigenţele şi criteriile impuse de către 
alianța politico-militară în care România este integrată. Totodată, cunoaşterea 
dinamicii misiunilor armatei oferă celor interesați informaţii pertinente despre: a) 
direcția şi sensul evoluției instituției militare; b) nivelul şi natura aşteptărilor 
reciproce dintre ea şi societate; c) tendințele ei de dezvoltare cantitativă şi mai ales 
calitativă; d) intrarea sa în rolul şi status-ul sociale trasate, atât pe plan intern, cât şi 
international; e) intensitatea şi forța legăturii dintre ea şi populaţia ţării. 


Capitolul 5 
DETERMINĂRI ALE DINAMICII MISIUNILOR ARMATEI ROMÂNIEI 


Există, atât determinări interne, cât şi externe ale dinamicii misiunilor armatei 
țării noastre. Ambele au atât o influență specifică, proprie fiecărui factor în parte, cât 
şi una cumulativă, datorată interconexiunii lor şi interacțiunii lor. De aceea, dinamica 


20 Viorel ARDELEANU ş.a., Operaţiuni de menţinere a păcii, Bucureşti, Institutul Român de Studii Internaţionale; 
1994, pp. 12-18. 
” Ibidem, pp. 19-20. 

misiunilor armatei se cere văzută ca o rezultantă a acţiunii tuturor factorilor ce 
alcătuiesc celor două tipuri de determinări. Este posibil, ca în unele momente să 
prevaleze unele determinări interne, iar, alteori factorii externi să fie mai puternici în 
influențarea misiunilor unei armate naționale. Cert este că în proiectarea structurilor 
militare ce vor fi angajate efectiv în executarea unor misiuni diverse, atât în ţară, cât 
şi în afara acesteia, un loc important îl vor juca o serie de determinări interne şi 
externe, pe lângă alte considerente importante. 

Printre determinările interne se numără: schimbarea de regimului politic; 
dezvoltarea democrației; neutralitatea politică a instituției militare; reforma din 
armată (pe toate dimensiunile ei - umană, structurală, materială, normativă şi 
militară), ca proces complex, atotcuprinzător, continuu; provocările mediului intern 
de securitate. Regimul politic dintr-un stat îşi pune amprenta, printre altele, şi pe 
conținutul misiunilor forțelor armate. Astfel, România, după 1989, odată cu 
schimbarea regimului politic din ţară, a stabilit, cu claritate, care sunt misiunile 
armatei naţionale, atât în plan intern, cât şi internaţional. În acest sens, o dovadă o 
constituie prevederile Constituţiei ţări din 1991 privind armata. Dezvoltarea 
democrației reprezintă un alt factor important în determinarea misiunilor armatei. 
Astfel, aceasta a permis o riguroasă definire a competenţelor instituției militare în 
societate. Iar, pentru ca societatea românească să fie sigură că acestea se vor respecta 
a instituit metode de control democratic al armatei”. Un factor esenţial în maniera de 
îndeplinire de către armată a misiunilor ce îi revin în statul de drept îl constituie 
neutralitatea politică a instituției militare.” Reforma din armată, ca proces complex, 
multilateral şi de durată, joacă un rol semnificativ în stabilirea şi mai ales în 
executarea misiunilor, prin adecvarea instituției militare la natura, conţinutul, locul de 
desfăşurare etc. al responsabilităților încredințate de către cei abilitati legal, atât la 
nivel național, cât şi internațional. La rândul lor, provocările mediului de securitate 
intern” conduc la stabilirea conţinutului, naturii şi caracterului misiunilor ce îi revin 
armatei în interiorul frontierelor naționale. 

Ca determinări externe se pot menţiona: provocările mediului de securitate 
zonal, regional şi global; apartenenţa sau nu la o alianță politico-militară; procesul 
globalizării; schimbările organizaționale intervenite în armatele contemporane; 
revoluția în domeniul militar. Provocările mediului de securitate zonal, regional şi 
global acționează puternic asupra caracterului, naturii şi conţinutului misiunilor 
armatei. Astfel, preocuparea ţării noastre de a fi un constant generator de securitate în 
zonă, regiune şi în lume se reflectă adecvat şi consistent în asumarea unor 
responsabilități în acest domeniu şi din punct de vedere militar. O dovadă o constituie 
faptul că structuri militare româneşti participă activ la menţinerea păcii în fosta 
Iugoslavie. Totodată, amenințările organizatilor teroriste internaționale au condus la 
angajarea efectivă a României în lupta împotriva acestui flagel. Acest fapt, a 
influențat şi natura, conținutul, caracterul şi locul de executare a misiunilor 


2 Vezi: Gheorghe, DIACONESCU ș.a., Controlul democratic asupra armatei României, Bucureşti, Editura 
Enciclopedia, 1996 
3 Vezi: Petre, DUTU, Armata şi societatea în tranziție, Bucureşti, Editura AISM, 2002, capitolul 5. 
+ Vezi: Eugen BĂDĂLAN, Securitatea României. Actualitate şi perspectivă, Bucureşti, Editura militară, 2001, 
pp. 57-64. 

încredințate armatei ţării noastre. Apartenența sau nu la o alianță politico-militara a 
unui stat îşi pune pecetea pe misiunile pe care armata sa le poate primi şi, desigur, 
îndeplini, mai ales, în afara frontierelor nationale. Ca ţară membră a Alianţei nord- 
atlantice, România are obligația de a participa la apărarea colectivă a statelor 
partenere, potrivit prevederilor art.5 al NATO . De aici, o serie de misiuni specifice 
pentru armata sa. Globalizarea, ca proces general, atotcuprinzător şi complex al lumii 
contemporane, exercită o influență mare asupra misiunilor armatelor naționale. 
Practic, se redefineşte conținutul suveranității şi independenţei naționale, ca realități 
pe care armata are misiunea să le garanteze, datorită efectelor globalizării economice, 
financiare, culturale, politice etc. Mai importante pentru dinamica misiunilor armatei 
par a fi însă schimbările organizaționale intervenite în toate armatele contemporane. 
Aceste schimbări care au exercitat şi vor continua să exercite o influență majoră 
asupra instituției militare actuale sunt următoarele: 1) civilii ocupă un loc din ce în ce 
mai important în cadrul forțelor armate ale statelor (ministrul şi secretarii de stat 
sunt persoane civile). În ţara noastră, începând cu 1994, armata are un ministru civil 
si, de asemenea, secretari de stat, tot persoane civile numite de partidul sau coaliția de 
partide ce a câştigat alegerile; 2) diferențele tradiționale între arme, specialități, 
grade, forţele combatante şi forțele de susținere tind să se diminueze gradual; 3) rolul 
traditional al forțelor armate axate pe folosirea violenţei rămâne ca posibilitate, dar 
el evoluează mai degrabă spre executarea de misiuni non militare. O îndelungată 
perioadă de timp, ducerea războiului a fost misiunea principală a armatei. Cu alte 
cuvinte, gestionarea violenţei în societate a fost menirea esenţială a armatei. „Există 
ceva inerent individului şi societăţii care generează, periodic sau permanent, 
violență. Sarcina societăţii nu este de a elimina violenţa, ci de a o controla” ” Astăzi, 
ca urmare a revoluţiei în tehnologia militară”” sarcina armatei de a descuraja violenţa 
tinde să devină preponderentă în comparație cu rolul de a declanşa şi folosi violenţa. 
Prin urmare, în prezent si, probabil, şi în viitor, misiunea armatei de descuraja 
violenţa va deveni esențială. Armamentul nuclear, mai ales atâta timp cât a fost 
deținut doar de câteva state a sporit efectele descurajării celor care ar fi apelat la 
folosirea violenţei pentru atingerea scopurilor lor. În prezent, există posibilitatea reală 
ca şi alte state sau chiar actori non statali să acceadă la arma nucleară şi la vectorii 
acesteia. Prin urmare, posibilitatea intrebuintarii ei a crescut. De aici, necesitatea 
desfăşurării unor acțiuni concertate şi permanente ale statelor lumii, semnatare ale 
tratatului de neproliferare a acestui tip de arme, inclusiv prin măsuri militare cu 
caracter preventiv, desfăşurate sub mandatul ONU”. În plus, responsabilitatea 
menținerii ordinii civile într-o arie în care autoritățile locale sunt depăşite de 
evenimente tinde să fie tot mai mult asumată de autorități internaționale. Prin 
executarea unor misiuni non militare armata contribuie la crearea unor condiţii stabile 
pentru schimbări de natură socială şi politică, în unele state şi chiar zone; 4) forțele de 
coaliție şi multinaționale sunt din ce în ce mai prezente sub conducerea instituțiilor 
supranaționale (ONU sau NATO) în derularea unor activități de menţinere, impunere 


25 Nicu-lonel SAVA ş.a. (coord), Armata şi societatea, Bucureşti, Editura INFO-TEAM, 1998, p. 23. 
% ibidem, p. 56. 
27 Keir, LIEBER, Robert, LIEBER, La strategie de securite nationale du president Bush, in Revue electronique du 
departement d'Etat des Etats-Unis, volum 7, nr. 4, december 2002 (http://usinfo.state.gov/journals/journals.ijpf 1202) 

sau restabilire a păcii, precum si de luptă împotriva terorismului international; 5) 
forțele armate cunosc din ce în ce mai mult o diversificare în interiorul lor. Aici, este 
vorba, înainte de toate, de o specializare pe sarcini a viitoarelor forţe armate 
europene. În acest sens, se avansează o serie de ipoteze de lucru”. Astfel, autorul 
menționat propune următoarele grupuri de ipoteze privind specializarea armatei pe 
sarcini: 1) ipoteze de configurare macro-structurală (o specializare prin poluri de 
competenţe; o repartiție geopolitică a responsabilităților politico-militare; o diviziune 
organizaţională a muncii - UE, OSCE, NATO); 2) ipoteza macro-industrială (o 
specializare în producția de echipamente); 3) ipoteza configurației micro-structurale 
(forte specializate modulare multinaționale interarme). Revoluția în domeniul militar, 
îndeosebi în ceea ce priveşte tehnologiile înalte, prin aportul la crearea unor noi tipuri 
de arme (aşa numitele arme inteligente) exercită o influență semnificativă asupra 
naturii, conținutului, caracterului etc. al misiunilor ce se vor încredința armatelor 
nationale, dar şi coaliţiilor multinaționale si alianțelor politico-militare.”? 

Analiza acestor ipoteze conduce la concluzia că ipoteza de lucru nr. 3 este cea 
mai tentantă. Aceasta pentru că ea se întemeiază pe punerea în practică a grupurilor 
de forte modulare capabile de a interactiona pentru a răspunde mai bine diversităţii 
configurației crizelor cărora ar fi susceptibile să trebuiască să le facă faţă. Printre 
avantajele acestei ipoteze se numără şi următoarele: 1) lasă provizoriu intact modul 
de organizare a forțelor la nivel national, determinând statele să imagineze soluţii mai 
bune de aderare la exigenţele unei cooperări multinaționale; 2) se pot grefa pe 
inițiativele deja existente şi al căror scop operaţional până în prezent a întârziat să se 
concretizeze; 3) capacitatea eventuală a acestei ipoteze de a se branşa pe sistemul 
strategic american actual; 4) ar permite militarilor să înțeleagă corect, misiunile de 
pace europene într-un mediu strategic în constantă mutație." 


Capitolul 6 
CONCLUZII PRIVIND DINAMICA MISIUNILOR 


Misiunile armatei vor cunoaşte o dinamică alertă în anii următori, datorită, pe 
de o parte, integrării complete a României în structurile Alianţei nord-atlantice şi 
europene şi, pe de altă parte, sporirii gamei provocărilor regionale, zonale şi globale 
ale mediului de securitate. Ameninţări cum ar fi acţiunile unor organizații teroriste, 
activități din zona crimei organizate (trafic cu arme clasice şi ultrasofisticate, de 
droguri şi persoane, spălarea de bani etc.), migraţia ilegală etc. sunt tot mai prezente 
în zilele noastre afectând toate statele, nu doar pe unele. 

Cercetarea dinamicii misiunilor armatei țării noastre oferă: a) informații 
pertinente asupra tendințelor de evoluție a instituției militare naţionale; b) sugestii 
importante privind derularea reformei în armata noastră; c) indicatori de evaluare a 
eficacității manierei de executare a misiunilor încredințate instituției militare, atât la 


* Alain DE NEVE, La specialisation des taches: une revolution pour l'Europe, în revista „Securite et strategie”, 
nr. 76/2003, cap. 3. 
2? Vezi: Col. prof. univ. dr. Ion BĂLĂCEANU ş.a., Câmpul de luptă modern sub impactul tehnologiilor moderne, 
Bucureşti, ARS DOCENDI, 2003, pp.9, 34-35, 68. 
* Ibidem, pp. 89-90. 

nivel national, cât si international; d) o imagine a evoluţiei prestigiului şi autorității 
României pe plan regional şi global; e) date asupra capacităţii armatei noastre de a 
răspunde flexibil amenințărilor la adresa securității nationale, zonale, regionale şi 
mondiale; e) gradul integrării României în structurile Alianţei nord-atlantice. 

Este posibil, ca în viitor, datorită trecerii armatei ţării noastre la o accentuată 
profesionalizare şi a angajării sale tot mai consistente în misiuni în afara frontierelor 
nationale, relația preferentiala existentă acum între ea şi populaţie să se reducă în 
intensitate. Altfel spus, este posibilă apariția unui deficit de încredere al populației în 
armată, atât ca urmare a renunțării la conscriptie ca mod de recrutare a efectivelor de 
militari şi trecerii la voluntariat, cât şi datorită unei cunoaşteri mai puţin exacte, de 
către segmente importante ale populaţiei, a faptului că interesele naționale se apără nu 
doar în interiorul graniţelor statale. 

Tendinţa apariției şi a diversificării unor misiuni ale armatei se va accentua în 
anii care vin. Astfel, în prezent, armata țării noastre îndeplineşte în Afganistan o noua 
misiune şi anume acordarea unui sprijin consistent în reconstrucția armatei naționale 
a acestui stat. În acelaşi timp, implicarea activă a ţării noastre, de fapt, a unor structuri 
militare româneşti, în operațiuni de menținere a păcii vor cunoaşte o sporire 
semnificativă. 

